ระเบียบกระทรวงอุตสาหกรรมระเบียบกระทรวงอุตสาหกรรมว่าด้วยค่าตอบแทนของกรรมการการมาตรฐานแห่งชาติกรรมการเฉพาะด้านการมาตรฐานอนุกรรมการ และพนักงานเจ้าหน้าที่พ.ศ. ๒๕๕๒ อาศัยอำนาจตามความในมาตรา๑๖ แห่งพระราชบัญญัติการมาตรฐานแห่งชาติ พ.ศ. ๒๕๕๑ รัฐมนตรีว่าการกระทรวงอุตสาหกรรมโดยความเห็นชอบของกระทรวงการคลังจึงได้วางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกระทรวงอุตสาหกรรมว่าด้วยค่าตอบแทนของกรรมการการมาตรฐานแห่งชาติกรรมการเฉพาะด้านการมาตรฐาน อนุกรรมการ และพนักงานเจ้าหน้าที่ พ.ศ. ๒๕๕๒ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้กรรมการ หมายความว่ากรรมการในคณะกรรมการการมาตรฐานแห่งชาติกรรมการเฉพาะด้าน หมายความว่ากรรมการเฉพาะด้านการมาตรฐานในคณะกรรมการเฉพาะด้านการมาตรฐานซึ่งได้รับแต่งตั้งโดยคณะกรรมการการมาตรฐานแห่งชาติอนุกรรมการ หมายความว่าอนุกรรมการในคณะอนุกรรมการซึ่งได้รับแต่งตั้งโดยคณะกรรมการการมาตรฐานแห่งชาติหรือคณะกรรมการเฉพาะด้านการมาตรฐาน แล้วแต่กรณีพนักงานเจ้าหน้าที่ หมายความว่าผู้ซึ่งรัฐมนตรีว่าการกระทรวงอุตสาหกรรมแต่งตั้งให้ปฏิบัติการตามพระราชบัญญัติการมาตรฐานแห่งชาติพ.ศ. ๒๕๕๑ค่าตอบแทน หมายความว่า เงินที่จ่ายให้แก่กรรมการกรรมการเฉพาะด้าน อนุกรรมการ เลขานุการ ผู้ช่วยเลขานุการ หรือพนักงานเจ้าหน้าที่แล้วแต่กรณีข้อ ๔ ให้กรรมการ กรรมการเฉพาะด้านและอนุกรรมการได้รับค่าตอบแทนตามอัตราที่กำหนดท้ายระเบียบนี้ข้อ ๕ กรรมการและกรรมการเฉพาะด้านมีสิทธิได้รับค่าตอบแทนเฉพาะในเดือนที่ได้ร่วมประชุมข้อ ๖ ประธานกรรมการ ประธานกรรมการเฉพาะด้านหรือประธานอนุกรรมการให้ได้รับค่าตอบแทนในการเข้าร่วมประชุมเพิ่มขึ้นอีกหนึ่งในสี่ของอัตราค่าตอบแทนที่กรรมการกรรมการเฉพาะด้านหรืออนุกรรมการนั้นมีสิทธิได้รับ แล้วแต่กรณีในกรณีที่ประธานกรรมการประธานกรรมการเฉพาะด้าน หรือประธานอนุกรรมการไม่สามารถร่วมประชุมได้ให้รองประธานกรรมการ รองประธานกรรมการเฉพาะด้าน หรือรองประธานอนุกรรมการซึ่งทำหน้าที่ประธานในที่ประชุมแทนได้รับค่าตอบแทนในอัตราเดียวกับประธานตามที่กำหนดในวรรคหนึ่งในกรณีที่ประธานกรรมการประธานกรรมการเฉพาะด้าน ประธานอนุกรรมการและรองประธานกรรมการรองประธานกรรมการเฉพาะด้าน หรือรองประธานอนุกรรมการ ไม่สามารถร่วมประชุมได้ให้กรรมการหรืออนุกรรมการซึ่งทำหน้าที่ประธานในที่ประชุมได้รับค่าตอบแทนในอัตราเดียวกับประธานกรรมการประธานกรรมการเฉพาะด้าน หรือประธานอนุกรรมการ ตามที่กำหนดในวรรคหนึ่งข้อ ๗ เลขานุการและผู้ช่วยเลขานุการในคณะกรรมการหรือคณะอนุกรรมการให้ได้รับค่าตอบแทนเป็นรายครั้งตามอัตราค่าตอบแทนที่กำหนดท้ายระเบียบนี้โดยให้เลขานุการมีสิทธิได้รับค่าตอบแทนไม่เกินหนึ่งคนและผู้ช่วยเลขานุการมีสิทธิได้รับค่าตอบแทนไม่เกินสองคนถ้ากรรมการหรืออนุกรรมการผู้ใดเป็นเลขานุการหรือผู้ช่วยเลขานุการด้วยให้เบิกค่าตอบแทนได้เพียงตำแหน่งเดียวข้อ ๘ ให้พนักงานเจ้าหน้าที่ซึ่งปฏิบัติหน้าที่ดังต่อไปนี้ได้รับค่าตอบแทนตามอัตราที่กำหนดท้ายระเบียบนี้ ทั้งนี้ต้องเป็นการปฏิบัติหน้าที่ในการตรวจสอบเพื่อนำผลการตรวจสอบมาประกอบการพิจารณาออกใบอนุญาตตามมาตรา๑๘ หรือใบรับรองตามมาตรา ๒๘ หรือการตรวจสอบหรือประเมินผลตามมาตรา ๓๓ (๑)แห่งพระราชบัญญัติการมาตรฐานแห่งชาติ พ.ศ. ๒๕๕๑(๑)พนักงานเจ้าหน้าที่ซึ่งปฏิบัติหน้าที่หัวหน้าคณะผู้ตรวจสอบหรือประเมินผลการดำเนินงานโดยมีหน้าที่ความรับผิดชอบเป็นผู้นำการตรวจสอบหรือประเมินหน่วยตรวจสอบและรับรองหรือการพิจารณาความสามารถของเจ้าหน้าที่ของหน่วยตรวจสอบและรับรองควบคุมและประสานงานเตรียมแผนการตรวจสอบหรือประเมินให้คำแนะนำแก่ผู้ตรวจสอบหรือประเมินเพื่อให้การตรวจสอบหรือประเมินดำเนินไปอย่างมีประสิทธิภาพและประสิทธิผลสรุปและรายงานสิ่งที่ตรวจสอบหรือประเมินบริหารจัดการการตรวจสอบหรือประเมินให้ครอบคลุมกิจกรรมของหน่วยตรวจสอบและรับรองที่ขอรับการรับรองระบบงานตามหลักเกณฑ์และเงื่อนไขที่กำหนดให้มีประสิทธิภาพและประสิทธิผลและเป็นผู้แทนของคณะผู้ตรวจสอบหรือประเมินในการติดต่อสื่อสารกับผู้รับการตรวจสอบหรือประเมินในระหว่างการตรวจสอบหรือประเมิน(๒)พนักงานเจ้าหน้าที่ซึ่งปฏิบัติหน้าที่ผู้ประเมินทางเทคนิคในการตรวจสอบหรือประเมินผลการดำเนินงานโดยมีหน้าที่ความรับผิดชอบในการตรวจสอบหรือประเมินหน่วยตรวจสอบและรับรองหรือประเมินความสามารถของเจ้าหน้าที่ของหน่วยตรวจสอบและรับรองตามหลักเกณฑ์และเงื่อนไขที่คณะกรรมการกำหนดในกิจกรรมตามที่หัวหน้าคณะผู้ตรวจสอบหรือประเมินมอบหมายและให้คำแนะนำให้ความเห็น หรือสรุปสาระด้านวิชาการให้แก่คณะผู้ตรวจสอบหรือประเมิน(๓)พนักงานเจ้าหน้าที่ซึ่งปฏิบัติหน้าที่ผู้เชี่ยวชาญในการตรวจสอบหรือประเมินผลการดำเนินงานโดยมีหน้าที่ความรับผิดชอบในการให้คำแนะนำ ให้ความเห็น หรือสรุปสาระด้านวิชาการให้แก่คณะผู้ตรวจสอบหรือประเมิน(๔)พนักงานเจ้าหน้าที่ซึ่งปฏิบัติหน้าที่ผู้ตรวจสอบหรือประเมินผลการดำเนินงานโดยมีหน้าที่ความรับผิดชอบในการตรวจสอบหรือประเมินหน่วยตรวจสอบและรับรองหรือประเมินความสามารถของเจ้าหน้าที่ของหน่วยตรวจสอบและรับรองตามหลักเกณฑ์และเงื่อนไขที่คณะกรรมการกำหนดในกิจกรรมตามที่หัวหน้าคณะผู้ตรวจสอบหรือประเมินมอบหมาย(๕)พนักงานเจ้าหน้าที่ซึ่งมีหน้าที่ความรับผิดชอบตรวจสอบหรือประเมินเอกสารเพื่อการรับรองครั้งแรกหรือประเมินใหม่(๖)พนักงานเจ้าหน้าที่ซึ่งมีหน้าที่ความรับผิดชอบทบทวนผลการประเมิน(๗)พนักงานเจ้าหน้าที่ซึ่งมีหน้าที่ความรับผิดชอบตรวจสอบหรือประเมินเบื้องต้นข้อ ๙ ให้เลขาธิการสำนักงานมาตรฐานผลิตภัณฑ์อุตสาหกรรมรักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ประกาศ ณ วันที่ ๒๗เมษายน พ.ศ. ๒๕๕๒ชาญชัย ชัยรุ่งเรืองรัฐมนตรีว่าการกระทรวงอุตสาหกรรม[เอกสารแนบท้าย]๑.อัตราค่าตอบแทนกรรมการ กรรมการเฉพาะด้าน๒.อัตราค่าตอบแทนอนุกรรมการ เลขานุการ ผู้ช่วยเลขานุการในคณะกรรมการและคณะอนุกรรมการ๓.อัตราค่าตอบแทนพนักงานเจ้าหน้าที่(ดูข้อมูลจากภาพกฎหมาย)มณฑิตา/ผู้จัดทำ๑๑ พฤษภาคม ๒๕๕๕วิชพงษ์/ผู้ตรวจ๔ กรกฎาคม ๒๕๕๕[๑] ราชกิจจานุเบกษาเล่ม ๑๒๖/ตอนพิเศษ ๖๘ ง/หน้า ๑/๑๓ พฤษภาคม ๒๕๕๒